title: Εκτελεστικός κανονισμός (ΕΕ) αριθ. 1/2013 της Επιτροπής, της 3ης Ιανουαρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               4.1.2013

               EL

               Επίσημη Εφημερίδα της Ευρωπαϊκής Ένωσης

               L 1/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1/2013 ΤΗΣ ΕΠΙΤΡΟΠΉΣ
   της 3ης Ιανουαρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Ιανουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (EE) 2016/824 της Επιτροπής, της 25ης Μαΐου 2016, για τον καθορισμό εκτελεστικών τεχνικών προτύπων όσον αφορά το περιεχόμενο και τη μορφή της περιγραφής της λειτουργίας των πολυμερών μηχανισμών διαπραγμάτευσης και των μηχανισμών οργανωμένης διαπραγμάτευσης και τις κοινοποιήσεις προς την Ευρωπαϊκή Αρχή Κινητών Αξιών και Αγορών σύμφωνα με την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου για τις αγορές χρηματοπιστωτικών μέσων (Κείμενο που παρουσιάζει ενδιαφέρον για τον ΕΟΧ)

text:
               26.5.2016

               EL

               Επίσημη Εφημερίδα της Ευρωπαϊκής Ένωσης

               L 137/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2016/824 ΤΗΣ ΕΠΙΤΡΟΠΉΣ
   της 25ης Μαΐου 2016
   για τον καθορισμό εκτελεστικών τεχνικών προτύπων όσον αφορά το περιεχόμενο και τη μορφή της περιγραφής της λειτουργίας των πολυμερών μηχανισμών διαπραγμάτευσης και των μηχανισμών οργανωμένης διαπραγμάτευσης και τις κοινοποιήσεις προς την Ευρωπαϊκή Αρχή Κινητών Αξιών και Αγορών σύμφωνα με την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου για τις αγορές χρηματοπιστωτικών μέσων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (1), και ιδίως το άρθρο 18 παράγραφος 11 τρίτο εδάφιο,
   Εκτιμώντας τα ακόλουθα:

               (1)

               Είναι σημαντικό να αναγνωριστεί η ανάγκη να λαμβάνουν οι αρμόδιες αρχές πλήρη ενημέρωση σχετικά με τον σκοπό, τη δομή και την οργάνωση των πολυμερών μηχανισμών διαπραγμάτευσης (ΠΜΔ) και των μηχανισμών οργανωμένης διαπραγμάτευσης (ΜΟΔ) τους οποίους θα πρέπει να εποπτεύουν, προκειμένου να διασφαλιστεί η αποτελεσματική και εύρυθμη λειτουργία των χρηματοπιστωτικών αγορών.

               (2)

               Η ενημέρωση αυτή θα πρέπει να βασίζεται στις πληροφορίες τις οποίες θα πρέπει να παρέχει μια επιχείρηση επενδύσεων ή ένας διαχειριστής αγοράς στο πλαίσιο των γενικών απαιτήσεων αδειοδότησης που προβλέπει η οδηγία 2014/65/ΕΕ. Θα πρέπει να επικεντρώνεται στη συγκεκριμένη λειτουργία του συστήματος διαπραγμάτευσης, ούτως ώστε οι αρμόδιες αρχές να μπορούν να εκτιμήσουν αν το σύστημα πληροί τον ορισμό του ΠΜΔ ή του ΜΟΔ και να αξιολογήσουν τη συμμόρφωσή του με τις ειδικές, στοχευμένες στον τόπο διαπραγμάτευσης, απαιτήσεις της οδηγίας 2014/65/ΕΕ και του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (2). Η απαίτηση για λεπτομερή περιγραφή δεν θα πρέπει να θίγει την υποχρέωση μιας επιχείρησης επενδύσεων ή ενός διαχειριστή αγοράς να παρέχει άλλες πληροφορίες στις αρμόδιες αρχές του, όπως απαιτείται βάσει της οδηγίας 2014/65/ΕΕ και του κανονισμού (ΕΕ) αριθ. 600/2014, ή τα δικαιώματα των αρμόδιων αρχών να ζητούν άλλες πληροφορίες στο πλαίσιο της συνεχούς εποπτείας των τόπων διαπραγμάτευσης.

               (3)

               Οι πληροφορίες που λαμβάνονται από τις αρμόδιες αρχές θα πρέπει να εξασφαλίζουν τη συλλογή λεπτομερών περιγραφών της λειτουργίας του ΠΜΔ ή του ΜΟΔ βάσει της οδηγίας 2014/65/ΕΕ, κατά τρόπο ομοιόμορφο, και να επιτυγχάνουν αποτελεσματική επεξεργασία των πληροφοριών για τους υφιστάμενους ΠΜΔ που λειτουργούσαν ήδη βάσει εθνικής άδειας λειτουργίας, κατά τον χρόνο έναρξης ισχύος της υποχρέωσης υποβολής λεπτομερούς περιγραφής.

               (4)

               Δεδομένου ότι οι αγορές ανάπτυξης ΜΜΕ διαφέρουν από άλλους ΠΜΔ, ως προς το ότι υπόκεινται σε επιπλέον κανόνες στο πλαίσιο της οδηγίας 2014/65/ΕΕ, είναι αναγκαίο οι αγορές ανάπτυξης ΜΜΕ να παρέχουν πρόσθετες πληροφορίες.

               (5)

               Καθώς οι ΜΟΔ διαφέρουν από τους ΠΜΔ, ως προς το ότι η διαδικασία διαπραγμάτευσης μπορεί να περιλαμβάνει τη χρήση, από τον διαχειριστή, κανόνων που παρέχουν διακριτική ευχέρεια, και επειδή ο διαχειριστής του ΜΟΔ είναι υπεύθυνος για τους χρήστες του συστήματος, οι ΜΟΔ θα πρέπει να παρέχουν πρόσθετες πληροφορίες.

               (6)

               Για λόγους εξασφάλισης της αποτελεσματικής επεξεργασίας, οι πληροφορίες που απαιτούνται θα πρέπει να παρέχονται σε ηλεκτρονική μορφή.

               (7)

               Για να διευκολυνθεί η δημοσίευση από την Ευρωπαϊκή Αρχή Κινητών Αξιών και Αγορών (ΕΑΚΑΑ) του καταλόγου όλων των ΠΜΔ και ΜΟΔ στην Ένωση, καθώς και πληροφοριών σχετικά με τις υπηρεσίες που παρέχουν και τον μοναδικό κωδικό ταυτοποίησής τους, θα πρέπει να χρησιμοποιείται ένα τυποποιημένο υπόδειγμα για τις εν λόγω πληροφορίες.

               (8)

               Για λόγους συνέπειας και προκειμένου να διασφαλιστεί η ομαλή λειτουργία των χρηματοπιστωτικών αγορών, είναι αναγκαίο οι διατάξεις που προβλέπονται στον παρόντα κανονισμό και οι σχετικές εθνικές διατάξεις για τη μεταφορά της οδηγίας 2014/65/ΕΕ να ισχύουν από την ίδια ημερομηνία.

               (9)

               Οποιαδήποτε δεδομένα προσωπικού χαρακτήρα στο πλαίσιο του παρόντος κανονισμού θα πρέπει να συλλέγονται μόνο για καθορισμένους, σαφείς και νόμιμους σκοπούς και να μην υφίστανται περαιτέρω επεξεργασία κατά τρόπο ασύμβατο με τους εν λόγω σκοπούς. Σύμφωνα με το άρθρο 6 της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου (3), τα δεδομένα προσωπικού χαρακτήρα δεν θα πρέπει να διατηρούνται για περισσότερο χρονικό διάστημα από ό,τι είναι αναγκαίο για τους σκοπούς της άσκησης της εποπτικής λειτουργίας και θα πρέπει να αναγράφεται η μέγιστη περίοδος διατήρησης.

               (10)

               Ο παρών κανονισμός βασίζεται στο σχέδιο εκτελεστικών τεχνικών προτύπων που υπέβαλε η ΕΑΚΑΑ στην Επιτροπή.

               (11)

               Η ΕΑΚΑΑ διενήργησε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (4),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   1)   «οικείος διαχειριστής»:

               α)

               επιχείρηση επενδύσεων που διαχειρίζεται πολυμερή μηχανισμό διαπραγμάτευσης (ΠΜΔ)·

               β)

               επιχείρηση επενδύσεων που διαχειρίζεται μηχανισμό οργανωμένης διαπραγμάτευσης (ΜΟΔ)·

               γ)

               διαχειριστής αγοράς που διαχειρίζεται ΠΜΔ·

               δ)

               διαχειριστής αγοράς που διαχειρίζεται ΜΟΔ·

         2)   «κατηγορίες στοιχείων ενεργητικού»: οι κατηγορίες των χρηματοπιστωτικών μέσων, όπως ορίζονται στο παράρτημα I τμήμα Γ της οδηγίας 2014/65/ΕΕ.
   Άρθρο 2
   Πληροφορίες που πρέπει να παρέχονται σε σχέση με τους ΠΜΔ και τους ΜΟΔ
   1.   Ο οικείος διαχειριστής υποβάλλει στην αρμόδια αρχή στην οποία υπάγεται τις ακόλουθες πληροφορίες:

               α)

               τις κατηγορίες στοιχείων ενεργητικού για τα χρηματοπιστωτικά μέσα που τελούν υπό διαπραγμάτευση στον ΠΜΔ ή τον ΜΟΔ·

               β)

               τους κανόνες και τις διαδικασίες για τη διάθεση χρηματοπιστωτικών μέσων προς διαπραγμάτευση, μαζί με λεπτομέρειες σχετικά με τους όρους δημοσιοποίησης που χρησιμοποιούνται για τη διάθεση των εν λόγω πληροφοριών στο κοινό·

               γ)

               τους κανόνες και τις διαδικασίες για τη διασφάλιση της αντικειμενικής και χωρίς διακρίσεις πρόσβασης στους μηχανισμούς διαπραγμάτευσης, μαζί με λεπτομέρειες σχετικά με τους όρους δημοσιοποίησης που χρησιμοποιούνται για τη διάθεση των εν λόγω πληροφοριών στο κοινό·

               δ)

               τα μέτρα και τις διαδικασίες που εξασφαλίζουν τη δημοσιοποίηση επαρκών πληροφοριών στους χρήστες του ΠΜΔ ή του ΜΟΔ, ώστε να μπορούν να διαμορφώσουν επενδυτική κρίση, λαμβάνοντας υπόψη τόσο τη φύση των χρηστών και τις κατηγορίες των χρηματοπιστωτικών μέσων που τελούν υπό διαπραγμάτευση·

               ε)

               τα συστήματα, τις διαδικασίες και τις ρυθμίσεις, προκειμένου να εξασφαλίζεται η συμμόρφωση με τους όρους που προβλέπονται στα άρθρα 48 και 49 της οδηγίας 2014/65/ΕΕ·

               στ)

               λεπτομερή περιγραφή κάθε ρύθμισης, ώστε να διευκολυνθεί η παροχή ρευστότητας στο σύστημα, όπως τα συστήματα ειδικής διαπραγμάτευσης·

               ζ)

               τις ρυθμίσεις και διαδικασίες για την παρακολούθηση των συναλλαγών, όπως προβλέπεται στο άρθρο 31 της οδηγίας 2014/65/ΕΕ·

               η)

               τους κανόνες και τις διαδικασίες για την αναστολή και απόσυρση χρηματοπιστωτικών μέσων από τη διαπραγμάτευση, όπως προβλέπεται στο άρθρο 32 της οδηγίας 2014/65/ΕΕ·

               θ)

               τις ρυθμίσεις για τη συμμόρφωση με τις προσυναλλακτικές και μετασυναλλακτικές υποχρεώσεις διαφάνειας που ισχύουν για τα χρηματοπιστωτικά μέσα που τελούν υπό διαπραγμάτευση και τη λειτουργία διαπραγμάτευσης του ΠΜΔ ή του ΜΟΔ· οι πληροφορίες αυτές συνοδεύονται από πληροφορίες σχετικά με οποιαδήποτε πρόθεση χρήσης των απαλλαγών δυνάμει των άρθρων 4 και 9 του κανονισμού (ΕΕ) αριθ. 600/2014 και αναβολής της δημοσιοποίησης σύμφωνα με τα άρθρα 7 και 11 του εν λόγω κανονισμού·

               ι)

               τις ρυθμίσεις για τον αποτελεσματικό διακανονισμό των συναλλαγών που εκτελούνται στο πλαίσιο των συστημάτων του και για τη διασφάλιση ότι οι χρήστες γνωρίζουν τις αντίστοιχες ευθύνες τους στο θέμα αυτό·

               ια)

               κατάλογο των μελών ή συμμετεχόντων στον ΠΜΔ ή ΜΟΔ τον οποίο διαχειρίζεται.

         2.   Ο οικείος διαχειριστής υποβάλλει στην αρμόδια αρχή λεπτομερή περιγραφή της λειτουργίας του συστήματος διαπραγμάτευσής του, προσδιορίζοντας τα εξής:

               α)

               αν πρόκειται για σύστημα φωνητικής, ηλεκτρονικής ή υβριδικής λειτουργίας·

               β)

               στην περίπτωση ηλεκτρονικού ή υβριδικού συστήματος διαπραγμάτευσης, τη φύση οποιουδήποτε αλγόριθμου ή προγράμματος που χρησιμοποιείται για τον προσδιορισμό της αντιστοίχισης και της εκτέλεσης συναλλακτικών συμφερόντων·

               γ)

               στην περίπτωση φωνητικού συστήματος διαπραγμάτευσης, τους κανόνες και τα πρωτόκολλα που χρησιμοποιούνται για τον προσδιορισμό της αντιστοίχισης και της εκτέλεσης συναλλακτικών συμφερόντων·

               δ)

               περιγραφή που εξηγεί πώς ανταποκρίνεται το σύστημα συναλλαγών σε κάθε στοιχείο του ορισμού του ΠΜΔ ή του ΜΟΔ.

         3.   Ο οικείος διαχειριστής υποβάλλει στην αρμόδια αρχή πληροφορίες σχετικά με το πώς και σε ποιες περιπτώσεις η λειτουργία του ΠΜΔ ή του ΜΟΔ θα εγείρει πιθανές συγκρούσεις μεταξύ των συμφερόντων του ΠΜΔ ή του ΜΟΔ, του διαχειριστή του ή των ιδιοκτητών του και της εύρυθμης λειτουργίας του ΠΜΔ ή του ΜΟΔ. Ο οικείος διαχειριστής καθορίζει τις διαδικασίες και ρυθμίσεις για τη συμμόρφωση με τις απαιτήσεις που ορίζονται στο άρθρο 18 παράγραφος 4 της οδηγίας 2014/65/ΕΕ.
   4.   Ο οικείος διαχειριστής υποβάλλει στην αρμόδια αρχή τις ακόλουθες πληροφορίες σχετικά με τις ρυθμίσεις εξωτερικής ανάθεσης, οι οποίες σχετίζονται με θέματα διαχείρισης, λειτουργίας ή εποπτείας του ΠΜΔ ή του ΜΟΔ:

               α)

               τα οργανωτικά μέτρα για τον προσδιορισμό των κινδύνων που σχετίζονται με τις εν λόγω δραστηριότητες εξωτερικής ανάθεσης και την παρακολούθησή τους·

               β)

               τη συμβατική συμφωνία μεταξύ του οικείου διαχειριστή και της οντότητας που παρέχει την υπηρεσία εξωτερικής ανάθεσης, στην οποία περιγράφονται η φύση, το πεδίο εφαρμογής, οι στόχοι και οι συμφωνίες επιπέδου υπηρεσιών.

         5.   Ο οικείος διαχειριστής υποβάλλει στην αρμόδια αρχή πληροφορίες σχετικά με οποιουσδήποτε δεσμούς με ή συμμετοχή από ρυθμιζόμενη αγορά, ΠΜΔ, ΜΟΔ ή συστηματικό εσωτερικοποιητή που τελεί υπό την κατοχή του οικείου διαχειριστή.
   Άρθρο 3
   Πρόσθετες πληροφορίες που πρέπει να παρέχονται σε σχέση με τους ΠΜΔ
   Εκτός από τις πληροφορίες που ορίζονται στο άρθρο 2, ο οικείος διαχειριστής υποβάλλει στην αρμόδια αρχή τις ακόλουθες πληροφορίες σχετικά με τις απαιτήσεις που ορίζονται στο άρθρο 19 παράγραφος 3 της οδηγίας 2014/65/ΕΕ:

               α)

               περιγραφή των μηχανισμών και των συστημάτων που χρησιμοποιούνται για τη διαχείριση των κινδύνων στους οποίους είναι εκτεθειμένος ο διαχειριστής, για τον εντοπισμό όλων των σημαντικών για τη λειτουργία του κινδύνων και για τη λήψη αποτελεσματικών μέτρων για τον περιορισμό αυτών των κινδύνων·

               β)

               περιγραφή των μηχανισμών που εφαρμόζονται, οι οποίοι επιτρέπουν την αποτελεσματική και έγκαιρη οριστικοποίηση των συναλλαγών που εκτελούνται στα πλαίσια των συστημάτων τους·

               γ)

               περιγραφή των χρηματοπιστωτικών πόρων που θεωρούνται επαρκείς για τη διασφάλιση της εύρυθμης λειτουργία τους, λαμβανομένης υπόψη της φύσης και της κλίμακας των συναλλαγών που διενεργούνται στην αγορά, καθώς και του εύρους και της σοβαρότητας των κινδύνων στους οποίους είναι εκτεθειμένοι.

         Άρθρο 4
   Πληροφορίες που πρέπει να παρέχονται σε σχέση με τους ΠΜΔ οι οποίοι βρίσκονται ήδη σε λειτουργία
   Στην περίπτωση επιχείρησης επενδύσεων ή διαχειριστή αγοράς που διαθέτει άδεια λειτουργίας ΠΜΔ, σύμφωνα με το άρθρο 5 της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου (5), ο οποίος λειτουργεί κατά την ημερομηνία εφαρμογής του παρόντος κανονισμού, η εν λόγω επιχείρηση ή ο διαχειριστής επενδύσεων υποβάλλει τις πληροφορίες που αναφέρονται στα άρθρα 2 και 3 του παρόντος κανονισμού, εφόσον απαιτείται:

               α)

               για τη διόρθωση, την επικαιροποίηση ή τη διευκρίνιση των πληροφοριών που υποβλήθηκαν στο παρελθόν από τον οικείο διαχειριστή στην αρμόδια αρχή·

               β)

               για την απόδειξη της συμμόρφωσης με τις υποχρεώσεις που απορρέουν από την οδηγία 2014/65/ΕΕ και τον κανονισμό (ΕΕ) αριθ. 600/2014, οι οποίες δεν ίσχυαν για τον ΠΜΔ πριν από την εφαρμογή του παρόντος κανονισμού.

         Άρθρο 5
   Πρόσθετες πληροφορίες που πρέπει να παρέχονται σε σχέση με τους ΠΜΔ για την καταχώρισή τους ως αγοράς ανάπτυξης ΜΜΕ
   Εάν ο οικείος διαχειριστής υποβάλλει αίτηση για καταχώριση ΠΜΔ ως αγορά ανάπτυξης ΜΜΕ, ο εν λόγω διαχειριστής διασφαλίζει ότι οι πληροφορίες που παρέχονται σύμφωνα με τα άρθρα 2 και 3 προσδιορίζουν με σαφήνεια τις λειτουργίες ή ρυθμίσεις που ισχύουν για την αγορά ανάπτυξης ΜΜΕ.
   Άρθρο 6
   Πρόσθετες πληροφορίες που πρέπει να παρέχονται σε σχέση με τους ΜΟΔ
   Εκτός από το άρθρο 2, ο οικείος διαχειριστής που διαχειρίζεται ΜΟΔ υποβάλλει στην αρμόδια αρχή στην οποία υπάγεται τις ακόλουθες πληροφορίες:

               α)

               πληροφορίες σχετικά με το αν μια άλλη επιχείρηση επενδύσεων έχει αναλάβει να παρέχει ειδική διαπραγμάτευση σε ΜΟΔ σε ανεξάρτητη βάση, σύμφωνα με το άρθρο 20 παράγραφος 5 της οδηγίας 2014/65/ΕΕ·

               β)

               λεπτομερή περιγραφή του τρόπου και των συνθηκών υπό τις οποίες ασκεί διακριτική ευχέρεια για την εκτέλεση εντολών σε σχέση με τον ΜΟΔ, σύμφωνα με το άρθρο 20 παράγραφος 6 της οδηγίας 2014/65/ΕΕ·

               γ)

               τους κανόνες, τις διαδικασίες και τα πρωτόκολλα που επιτρέπουν στον διαχειριστή να δρομολογεί το συναλλακτικό συμφέρον μέλους ή συμμετέχοντος εκτός των εγκαταστάσεων του ΜΟΔ·

               δ)

               περιγραφή της χρήσης αντιστοιχισμένης συναλλαγής για ίδιο λογαριασμό που είναι σύμφωνη με το άρθρο 20 παράγραφος 7 της οδηγίας 2014/65/ΕΕ·

               ε)

               τους κανόνες και τις διαδικασίες για τη διασφάλιση της συμμόρφωσης με τα άρθρα 24, 25, 27 και 28 της οδηγίας 2014/65/ΕΕ για τις συναλλαγές που διενεργούνται στον ΜΟΔ, όταν οι κανόνες αυτοί ισχύουν για τον οικείο διαχειριστή σε σχέση με έναν χρήστη ΜΟΔ.

         Άρθρο 7
   Ειδικές πληροφορίες για τις κατηγορίες στοιχείων ενεργητικού
   Εάν ο οικείος διαχειριστής ενός ΠΜΔ ή ΜΟΔ εφαρμόζει διαφορετικούς κανόνες σε διαφορετικές κατηγορίες στοιχείων ενεργητικού, παρέχει τις πληροφορίες που απαιτούνται από τον παρόντα κανονισμό χωριστά για καθεμία από τις εν λόγω κατηγορίες στοιχείων ενεργητικού.
   Άρθρο 8
   Ουσιαστικές αλλαγές
   1.   Ο οικείος διαχειριστής υποβάλλει στην αρμόδια αρχή περιγραφή κάθε ουσιαστικής αλλαγής στις πληροφορίες που έχει υποβάλει στο παρελθόν, σύμφωνα με τον παρόντα κανονισμό, η οποία θα ήταν χρήσιμη για την εκτίμηση της συμμόρφωσης του εν λόγω διαχειριστή με την οδηγία 2014/65/ΕΕ και τον κανονισμό (ΕΕ) αριθ. 600/2014.
   2.   Εάν ο οικείος διαχειριστής αποστείλει νέες πληροφορίες στην αρμόδια αρχή, προκειμένου να διορθώσει, να επικαιροποιήσει ή να διευκρινίσει πληροφορίες που έχει υποβάλει στο παρελθόν, σύμφωνα με τον παρόντα κανονισμό, δεν χρειάζεται να συμπεριλάβει πληροφορίες οι οποίες είναι καθαρά ήσσονος σημασίας ή τεχνικού χαρακτήρα και δεν θα ήταν χρήσιμες για την εκτίμηση της συμμόρφωσής του με την οδηγία 2014/65/ΕΕ ή τον κανονισμό (ΕΕ) αριθ. 600/2014.
   3.   Επιχείρηση επενδύσεων ή διαχειριστής αγοράς που διαθέτει άδεια λειτουργίας ΠΜΔ σύμφωνα με την οδηγία 2004/39/ΕΚ, ο οποίος λειτουργούσε κατά την ημερομηνία εφαρμογής του παρόντος κανονισμού, υποβάλλει στην αρμόδια αρχή, επιπλέον της παραγράφου 1 του παρόντος άρθρου, περιγραφή κάθε ουσιαστικής αλλαγής των πληροφοριών που έχει υποβάλει στο παρελθόν στην αρμόδια αρχή για τον συγκεκριμένο ΠΜΔ, βάσει της εν λόγω οδηγίας.
   Άρθρο 9
   Μορφή υποβολής της περιγραφής
   1.   Εάν ο οικείος διαχειριστής υποβάλει στην αρμόδια αρχή περιγραφή της λειτουργίας του ΠΜΔ ή του ΜΟΔ που διαχειρίζεται, όπως ορίζεται στο πλαίσιο του παρόντος κανονισμού, περιλαμβάνει στην εν λόγω περιγραφή σαφείς αναφορές, οι οποίες πληρούν τις απαιτήσεις του υποδείγματος που παρατίθεται στον πίνακα 1 του παραρτήματος.
   2.   Κατά την παροχή των πληροφοριών που απαιτούνται βάσει του παρόντος κανονισμού, ο οικείος διαχειριστής περιλαμβάνει αναφορές στις σχετικές διατάξεις των κανόνων του ΠΜΔ ή του ΜΟΔ του, σε συμφωνίες ή συμβάσεις με συμμετέχοντες ή σχετικούς τρίτους και στις εσωτερικές διαδικασίες και πολιτικές.
   3.   Ο οικείος διαχειριστής υποβάλλει στην αρμόδια αρχή τις πληροφορίες που απαιτούνται βάσει του παρόντος κανονισμού σε ηλεκτρονική μορφή.
   4.   Κατά την παροχή των πληροφοριών που απαιτούνται βάσει του παρόντος κανονισμού, ο οικείος διαχειριστής:

               α)

               παρέχει έναν μοναδικό αριθμό αναφοράς σε κάθε έγγραφο που υποβάλλει·

               β)

               διασφαλίζει ότι οι πληροφορίες που υποβάλλει προσδιορίζουν με σαφήνεια τη συγκεκριμένη απαίτηση του παρόντος κανονισμού στην οποία αναφέρονται και το έγγραφο στο οποίο παρέχονται οι πληροφορίες αυτές, χρησιμοποιώντας τον μοναδικό αριθμό αναφοράς για τον προσδιορισμό του εγγράφου·

               γ)

               διασφαλίζει ότι, σε περίπτωση που οποιαδήποτε απαίτηση του παρόντος κανονισμού δεν ισχύει στην περίπτωσή του, το γεγονός αυτό δηλώνεται και παρέχεται σχετική επεξήγηση·

               δ)

               υποβάλλει τις εν λόγω πληροφορίες με τη μορφή που ορίζεται στον πίνακα 1 του παραρτήματος.

         5.   Σε περίπτωση που η περιγραφή παρέχεται στο πλαίσιο μιας αίτησης χορήγησης άδειας, μια οντότητα που υποβάλλει αίτηση για τη χορήγηση άδειας για να παρέχει περισσότερες από μία υπηρεσίες ταυτόχρονα υποβάλλει μία αίτηση η οποία προσδιορίζει με σαφήνεια τις υπηρεσίες τις οποίες αφορούν οι υποβαλλόμενες πληροφορίες. Όταν το ίδιο έγγραφο πρέπει να θεωρηθεί ως μέρος πολλών αιτήσεων χορήγησης άδειας, για τον σκοπό της παροχής των πληροφοριών με τη μορφή που ορίζεται στον πίνακα 1 του παραρτήματος, χρησιμοποιείται ο ίδιος αριθμός αναφοράς κατά την υποβολή του ίδιου εγγράφου στο πλαίσιο πολλών αιτήσεων.
   Άρθρο 10
   Κοινοποίηση στην ΕΑΚΑΑ
   Η αρμόδια αρχή κοινοποιεί στην ΕΑΚΑΑ την αδειοδότηση του οικείου διαχειριστή ως ΠΜΔ ή ΜΟΔ, σε ηλεκτρονική μορφή και στη μορφή που ορίζεται στον πίνακα 2 του παραρτήματος.
   Άρθρο 11
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την ημερομηνία που αναφέρεται στο δεύτερο εδάφιο του άρθρου 93 παράγραφος 1 της οδηγίας 2014/65/ΕΕ.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Μαΐου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 173 της 12.6.2014, σ. 349

      (2)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).

      (3)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

      (4)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

      (5)  Οδηγία 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου (ΕΕ L 145 της 30.4.2004, σ. 1).

      ΠΑΡΑΡΤΗΜΑ

         Μορφότυποι

         Πίνακας 1

         Πληροφορίες από διαχειριστές ΠΜΔ και ΟΜΔ

                  Οικείος διαχειριστής για τον οποίον υποβάλλεται η αίτηση

                  Σχετικό άρθρο του εκτελεστικού κανονισμού (ΕΕ) 2016/824

                  Αριθ. αναφοράς εγγράφου

                  Τίτλος του εγγράφου

                  Κεφάλαιο ή τμήμα ή σελίδα του εγγράφου όπου παρέχονται οι πληροφορίες ή λόγοι για τη μη υποβολή πληροφοριών

         Πίνακας 2

         Πληροφορίες που πρέπει να αποστέλλονται στην ΕΑΚΑΑ

                  Κοινοποιούσα αρμόδια αρχή

                  Όνομα του οικείου διαχειριστή

                  Όνομα του ΠΜΔ ή του ΟΜΔ που τελεί υπό διαχείριση

                  Κωδικός MIC

                  Υπηρεσίες που παρέχονται από ΠΜΔ ή ΟΜΔ


title: Εκτελεστικός κανονισμός (ΕΕ) 2015/212 της Επιτροπής, της 11ης Φεβρουαρίου 2015 , σχετικά με τη θέσπιση κανόνων για την εφαρμογή του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, όσον αφορά τις τεχνικές προδιαγραφές του συστήματος εγγραφής και αποθήκευσης δεδομένων για κάθε πράξη, τα οποία είναι αναγκαία για την παρακολούθηση, την αξιολόγηση, τη δημοσιονομική διαχείριση, την επαλήθευση και τον έλεγχο, συμπεριλαμβανομένων των δεδομένων για μεμονωμένους συμμετέχοντες σε πράξεις που συγχρηματοδοτούνται από ΕΠ ΙΙ

text:
               12.2.2015

               EL

               Επίσημη Εφημερίδα της Ευρωπαϊκής Ένωσης

               L 36/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/212 ΤΗΣ ΕΠΙΤΡΟΠΉΣ
   της 11ης Φεβρουαρίου 2015
   σχετικά με τη θέσπιση κανόνων για την εφαρμογή του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, όσον αφορά τις τεχνικές προδιαγραφές του συστήματος εγγραφής και αποθήκευσης δεδομένων για κάθε πράξη, τα οποία είναι αναγκαία για την παρακολούθηση, την αξιολόγηση, τη δημοσιονομική διαχείριση, την επαλήθευση και τον έλεγχο, συμπεριλαμβανομένων των δεδομένων για μεμονωμένους συμμετέχοντες σε πράξεις που συγχρηματοδοτούνται από ΕΠ ΙΙ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για το Ταμείο Ευρωπαϊκής Βοήθειας προς τους Απόρους (1), και ιδίως το άρθρο 32 παράγραφος 8 δεύτερο εδάφιο,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 463/2014 της Επιτροπής (2) θεσπίζει διατάξεις που είναι αναγκαίες για την προετοιμασία των προγραμμάτων. Για να εξασφαλιστεί η εκτέλεση των προγραμμάτων που χρηματοδοτούνται από το Ταμείο Ευρωπαϊκής Βοήθειας προς τους Απόρους («FEAD»), είναι ανάγκη να θεσπιστούν περαιτέρω διατάξεις για την εφαρμογή του κανονισμού (ΕΕ) αριθ. 223/2014.

               (2)

               Για τους σκοπούς του άρθρου 32 παράγραφος 2 στοιχείο δ) του κανονισμού (ΕΕ) αριθ. 223/2014, είναι αναγκαίο να καθοριστούν οι τεχνικές προδιαγραφές του συστήματος εγγραφής και αποθήκευσης δεδομένων σε ηλεκτρονική μορφή για κάθε πράξη, τα οποία είναι αναγκαία για την παρακολούθηση, την αξιολόγηση, τη δημοσιονομική διαχείριση, την επαλήθευση και τον έλεγχο.

               (3)

               Οι λεπτομερείς τεχνικές προδιαγραφές του συστήματος εγγραφής και αποθήκευσης δεδομένων θα πρέπει να είναι επαρκώς τεκμηριωμένες, ώστε να εξασφαλιστεί η διαδρομή ελέγχου της συμμόρφωσης με τις νομικές απαιτήσεις.

               (4)

               Το σύστημα εγγραφής και αποθήκευσης δεδομένων θα πρέπει επίσης να περιλαμβάνει κατάλληλα εργαλεία αναζήτησης και λειτουργίες υποβολής εκθέσεων, ώστε να είναι σε θέση να ανακτά και να ομαδοποιεί εύκολα τις πληροφορίες που αποθηκεύονται σε αυτό για σκοπούς παρακολούθησης, αξιολόγησης, δημοσιονομικής διαχείρισης, επαλήθευσης και ελέγχου.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Γενικές διατάξεις
   Το σύστημα εγγραφής και αποθήκευσης των δεδομένων σχετικά με τις πράξεις που αναφέρεται στο άρθρο 32 παράγραφος 2 στοιχείο δ) του κανονισμού (ΕΕ) αριθ. 223/2014 πληροί τις τεχνικές προδιαγραφές που ορίζονται στα άρθρα 2 έως 5.
   Άρθρο 2
   Προστασία και διατήρηση των δεδομένων και εγγράφων και της ακεραιότητάς τους
   1.   Η πρόσβαση στο σύστημα βασίζεται σε προκαθορισμένα δικαιώματα για διαφορετικές κατηγορίες χρηστών και ανακαλείται όταν δεν είναι πλέον αναγκαία.
   2.   Το σύστημα τηρεί αρχεία κάθε καταχώρισης, τροποποίησης και διαγραφής εγγράφων και δεδομένων.
   3.   Το σύστημα δεν επιτρέπει την τροποποίηση του περιεχομένου των εγγράφων που φέρουν ηλεκτρονική υπογραφή. Χρονοσφραγίδα με βεβαίωση της κατάθεσης του εγγράφου που φέρει ηλεκτρονική υπογραφή δημιουργείται ειδικά σε σχέση με το έγγραφο και δεν μπορεί να αλλοιωθεί. Η διαγραφή αυτού του είδους εγγράφων καταγράφεται σε αρχείο σύμφωνα με την παράγραφο 2.
   4.   Δημιουργούνται τακτικά εφεδρικά αντίγραφα ασφαλείας (backup) των δεδομένων. Το εφεδρικό έγγραφο με αντίγραφο ολόκληρου του περιεχομένου του αποθετηρίου ηλεκτρονικών αρχείων είναι έτοιμο για χρήση σε περίπτωση έκτακτης ανάγκης.
   5.   Η εγκατάσταση ηλεκτρονικής αποθήκευσης προστατεύεται από κάθε κίνδυνο απώλειας ή αλλοίωσης της ακεραιότητάς της. Η προστασία αυτή περιλαμβάνει φυσική προστασία από ακατάλληλη θερμοκρασία και υγρασία, συστήματα πυρανίχνευσης και αντικλεπτικά συστήματα, επαρκή συστήματα προστασίας από επιθέσεις ιών, από ηλεκτρονικούς πειρατές και από κάθε άλλη πρόσβαση μη εξουσιοδοτημένων ατόμων.
   6.   Το σύστημα προβλέπει τη μεταφορά των δεδομένων, του μορφοτύπου και του περιβάλλοντος πληροφορικής κατά διαστήματα επαρκή ώστε να εξασφαλίζεται η αναγνωσιμότητα και η προσβασιμότητα των εγγράφων και των δεδομένων έως το τέλος της σχετικής περιόδου που αναφέρεται στο άρθρο 51 παράγραφος 1 του κανονισμού (ΕΕ) αριθ. 223/2014.
   Άρθρο 3
   Λειτουργίες αναζήτησης και υποβολής εκθέσεων
   Το σύστημα περιλαμβάνει:

               α)

               κατάλληλα εργαλεία αναζήτησης που επιτρέπουν την ευχερή ανάκτηση εγγράφων, δεδομένων και των μεταδεδομένων τους·

               β)

               λειτουργία υποβολής εκθέσεων, η οποία επιτρέπει τη δημιουργία των εκθέσεων με βάση προκαθορισμένα κριτήρια, ιδίως για τα δεδομένα που ορίζονται στον κατ' εξουσιοδότηση κανονισμό (ΕΕ) αριθ. 532/2014 της Επιτροπής (3)·

               γ)

               δυνατότητα αποθήκευσης, εξαγωγής ή εκτύπωσης των εκθέσεων που αναφέρονται στο στοιχείο β) ή σύνδεση με εξωτερική εφαρμογή που προβλέπει την εν λόγω δυνατότητα.

         Άρθρο 4
   Τεκμηρίωση του συστήματος
   Η διαχειριστική αρχή παρέχει λεπτομερή και επικαιροποιημένη λειτουργική και τεχνική τεκμηρίωση για τη λειτουργία και τα χαρακτηριστικά του συστήματος, προσβάσιμη κατόπιν αιτήματος από τους αρμόδιους φορείς που είναι υπεύθυνοι για τη διαχείριση του προγράμματος, από την Επιτροπή και το Ευρωπαϊκό Ελεγκτικό Συνέδριο.
   Η τεκμηρίωση που αναφέρεται στο πρώτο εδάφιο παρέχει στοιχεία που αποδεικνύουν την εφαρμογή του κανονισμού (ΕΕ) αριθ. 223/2014 στο οικείο κράτος μέλος.
   Άρθρο 5
   Ασφάλεια της ανταλλαγής πληροφοριών
   Το χρησιμοποιούμενο σύστημα προστατεύεται με επαρκή μέτρα ασφαλείας όσον αφορά τη διαβάθμιση των εγγράφων, την προστασία των πληροφορικών συστημάτων και την προστασία των δεδομένων προσωπικού χαρακτήρα. Τα μέτρα αυτά είναι σύμφωνα με τα διεθνή πρότυπα και τις εθνικές νομικές απαιτήσεις.
   Τα μέτρα ασφαλείας που αναφέρονται στο πρώτο εδάφιο προστατεύουν τα δίκτυα και τα μέσα μετάδοσης όταν το σύστημα αλληλεπιδρά με άλλες μονάδες και συστήματα.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Φεβρουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 72 της 12.3.2014, σ. 1.

      (2)  Εκτελεστικός κανονισμός (ΕΕ) αριθ. 463/2014 της Επιτροπής, της 5ης Μαΐου 2014, για τη θέσπιση, σύμφωνα με τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους απόρους, των όρων και των προϋποθέσεων που ισχύουν για το ηλεκτρονικό σύστημα ανταλλαγής πληροφοριών μεταξύ των κρατών μελών και της Επιτροπής (ΕΕ L 134 της 7.5.2014, σ. 32).

      (3)  Κατ' εξουσιοδότηση κανονισμός (ΕΕ) αριθ. 532/2014 της Επιτροπής, της 13ης Μαρτίου 2014, για τη συμπλήρωση του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους Απόρους (ΕΕ L 148 της 20.5.2014, σ. 54).